open-index/open-wikipedia-markdown huggingface dataset:
ரொமேலு லுக்காக்கு

**ரொமுலு மெனாமா லுகாக்கு பொலுங்கோலி** (*Romelu Menama Lukaku Bolingoli*, 13 மே 1993) பெல்ஜிய  தொழில்முறை கால்பந்தாட்ட வீரர். இவர் இங்கிலீஷ் பிரீமியர் லீக் கழகமான மான்செஸ்டர் யுனைடெட் அணியிலும்   பெல்ஜியம் தேசிய காற்பந்து அணியிலும் அடிப்பாளராக விளையாடுகிறார்.  தனது 23வது பிறந்தநாளுக்கு முன்பாக பிரீமியர் லீக் போட்டிகளில்50 கோல்களை  அடித்த ஐந்து விளையாட்டாளர்களில் ஒருவராக விளங்குகின்றார். இதே போட்டிகளில் 100 கோல்களை அடித்த ஐந்தாவது மிக இளையவராகவும்  உள்ளார். பெல்ஜியம் பன்னாட்டு விளையாட்டாளராக 38 கோல்களை அடித்து சாதனை நிகழ்த்தி உள்ளார்.

லுகாக்கு தனது விளையாட்டு வாழ்வை உள்ளூர் ரூபெல் பூம் அணியில் தொடங்கினார். பின்னர் லியர்செ அணியில் ஆடினார். அங்கிருந்து 2006இல் பெல்ஜிய முதல்நிலை லீக் போட்டிகளில் ஆடிய அன்டர்லெக்ட்டிற்கு மாறினார். தனது 16ஆவது அகவையிலேயே தொழில்முறை விளையாட்டாளராக தொடங்கினார். 2009-10ஆம் ஆண்டுகளில் பெல்ஜிய லீக் போட்டிகளில் மிக கூடுதலான கோல்களை அடித்த சாதனை புரிந்தார். 2011இல் பெல்ஜியத்தின் எபனி காலணியை வென்றார். 2011ஆம் ஆண்டில் செல்சீ அணியில் இணைந்தார். 2014இல் எவர்டன் கழகத்திலும் பின்னர் மான்செஸ்டர் யுனைடெட் கழகத்திலும் இணைந்தார.

## மேற்கோள்கள்

பகுப்பு:பெல்ஜியக் காற்பந்தாட்ட வீரர்கள்
பகுப்பு:1993 பிறப்புகள்
பகுப்பு:2018 உலகக்கோப்பை காற்பந்து வீரர்கள்
புனிதவதி (திரைப்படம்)

***புனிதவதி*** 1963 ஆம் ஆண்டு வெளியான ஒரு இந்திய தமிழ்த் திரைப்படமாகும். சி. டி. செட்டியார் தயாரித்து எம். ஆர். விட்டல் ராவ் இயக்கிய இப்படத்தில் ஆர். எஸ். மனோகர், பண்டரிபாய், கே. சாரங்கபாணி, காக்கா ராதாகிருஷ்ணன் மற்றும் பலர் நடித்திருந்தனர்.

ஸ்ரீ சத்ய நாராயணா திரைக்கதை வசனம் எழுதியிருந்தார். ஹுசேன் ரெட்டி இசையமைத்த இத்திரைப்படத்தின் பாடல்களை சுரபி, சுரதா, ஏ. எல். நாராயணன், சுப்பு ஆறுமுகம் ஆகியோர் இயற்றியிருந்தனர். ஹுசேன் ரெட்டி, ஏ. எம். ராஜா, கண்டசாலா, சீர்காழி கோவிந்தராஜன், டி. வி. ரத்தினம், பி. சுசீலா, பி. லீலா, ஜிக்கி, எஸ். ஜானகி, கமலா, ஏ. பி. கோமளா ஆகியோர் பின்னணி பாடியிருந்தனர்.

## மேற்கோள்கள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பெரிலியம் மோனோ ஐதரைடு

**பெரிலியம் மோனோ ஐதரைடு** *(Beryllium monohydride)* என்பது BeH  என்ற வாய்ப்பாட்டைக்  கொண்ட கனிமச் சேர்மம் ஆகும். மூலக்கூற்று ஆர்பிட்டால் கொள்கையின்படி பிணைப்பின் தரம் அரை என்ற மதிப்பைக் கொண்ட மூலக்கூறுக்கு BeH ஓர் எடுத்துக்காட்டாகும். வாயு நிலையில் மட்டும் அறியப்படுகின்ற சிற்றுறுதியான மோனோதனியுறுப்பு இனமாக பெரிலியம் மோனோஐதரைடு கருதப்படுகிறது. வாயு நிலையில் மட்டும் அறியப்படுகின்ற சிற்றுறுதியான மோனோதனியுறுப்பு இனமாக பெரிலியம் மோனோஐதரைடு கருதப்படுகிறது. பெரிலியம் மோனோஐதரைடில் பெரிலியத்தின் இணைதிறன் ஒன்று மற்றும் ஐதரசனின் இணைதிறனும் ஒன்றாகும்.
 
பெரிலியம் ஐதரைடில் 5 எலக்ட்ரான்கள் மட்டுமே உள்ளன. இணைதிறன் கூடு முழுவதும் நிரப்பப்படாத நடுநிலை மூலக்கூறுக்கு எளிய உதாரணம் பெரிலியம் மோனோ ஐதரைடு ஆகும். முதல் கொள்கை முறைகளின் திறனளவிடலில் இச்சேர்மம் மிகமுக்கியப் பங்குவகிக்கிறது. இத்தகைய எளிய நிறையுடன் பார்ன்-ஓப்பனெய்மர் தோராய மதிப்பு முறிவை ஆய்வதற்கும் இது முக்கியமானதாகத் திகழ்கிறது. இதன் எளிமை காரணமாக வெளிக்கோள்களின்  வளிமண்டலங்கள், குளிர்ந்த நட்சத்திரங்கள் மற்றும் விண்மீனிடை ஊடகம் போன்ற வானியல் சூழல்களில் இச்சேர்மம் இருக்கலாம் என்று எதிர்பார்க்கப்படுகிறது, ஆனால் இதுவரை நம் சூரியனில் மட்டுமே காணப்படுவதாக அறியப்படுகிறது. . 11Be, 11BeH  ஐசோடோப்புகளின் நீண்டகால அரைவாழ்நாள் காரணமாக, முதல் ஆலோ நியூக்ளியோனிக் மூலக்கூறு உருவாக்கத்திற்கான முன்னணிச் சேர்மமாகவும் இது கருதப்படுகிறது . 

பெரிலியம் மோனோ ஐதரைடு நிறமாலையியல் ஆய்வுகளில் 1928 ஆம் ஆண்டு முதல் கிட்டத்தட்ட 80 வகையான கோட்பாட்டு ஆய்வுகளில் ஆராயப்பட்டுள்ளது .  
இச்சேர்மத்தின் பிணைப்பு நீளம் 134.2396 (3) பைக்கோ மீட்டர் ஆகும் . பிரிகை ஆற்றல் 17702(200) செ.மீ−1 ஆகும் . 

இருபடி மூலக்கூறான Be2H2 சேர்மமும் 10 கெல்வின் வெப்பநிலை ஆர்கான் அணியில் உணரப்பட்டது . 

## மேற்கோள்கள்

பகுப்பு:பெரிலியம் சேர்மங்கள்
பகுப்பு:உலோக ஐதரைடுகள்
எப்லா இராச்சியம்

**எப்லா** (*Ebla*; , modern: , **Tell Mardikh**),  சிரியாவின் பண்டைய இராச்சியங்களில் ஒன்றாகும். எப்லா இராச்சியம் கிமு 3500 முதல் கிமு 1600  வரை ஆட்சி செலுத்தியது.
எப்லா பண்பாட்டுத் தொல்லியல் களங்கள்,  அலெப்போ நகரத்திற்கு தென்மேற்கே 55 கிலோ மீட்டர் தொலைவில், மார்திக் கிராமத்தின் அருகே பண்டைய எப்லா நகரம் இருந்தது.   எல்பா நகரம் கிமு 3,000 முதல் கிமு 1600 ஆண்டின் நடுப்பகுதி வரை முக்கிய மையமாக விளங்கியது. எல்பா தொல்லியல் அகழ்வாராய்ச்சியின் படி, எப்லா நாகரீகம், வெண்கலக் காலததில் லெவண்ட், பண்டைய எகிப்து மற்றும் ஊர் நாகரீகத்திற்கு இணையானதாகக் கருதப்படுகிறது. எப்லா நகரம் கிபி 7ம் நூற்றாண்டில் முற்றிலும் அழிவுற்றது.

துவக்க வெண்கலக் காலத்தில், கிமு 3500ல் குறுநில அரசாகத் தோன்றிய எப்லா இராச்சியம், பன்னாட்டு வணிகத்தில் முன்னேறி, கிழக்கு மற்றும் வடக்கு சிரியாப் பகுதிகளை கைப்பற்றி ஆண்டது.

கிமு 23ம் நூற்றாண்டில் முதல் எப்லா இராச்சியம் அழிக்கப்பட்டது.  

எப்லா இராச்சியம் இரண்டாம் முறையாக, மூன்றாவது ஊர் வம்சத்தவரால் மீண்டும் நிறுவப்பட்டது. மீண்டும் எப்லா இராச்சியம் அழிக்கப்பட்டபோது, அமோரிட்டு பழங்குடிகளால் மீண்டும் மூன்றாவது முறையாக எப்லா இராச்சியம் நிறுவப்பட்டது.  இம்மூன்றாம் எப்லா இராச்சியம், கிமு 1600ல் இட்டைட்டுப் பேரரசால் அழிக்கப்படும் வரை ஆட்சி செய்தது.

### முதல் எப்லா இராச்சியம்

thumb|அரச குடும்பத்தினரின் அரண்மனை "G"

### இரண்டாம் எப்லா இராச்சியம்

இரண்டாம் எப்லைட்டுகளின் இராச்சியம் கிமு 2300 முதல் கிமு 2000 வரை ஆட்சி செலுத்தியது.

இரண்டம் எப்லா இராச்சியம் கிமு 2050 முதல் கிமு 2000க்கு உட்பட்ட காலத்தில், அக்காடியப் பேரரசால் அழிந்ததாக கருதப்படுகிறது.
thumb|அரண்மனை "P5"

### மூன்றாம் எப்லா இராச்சியம்

மன்னர் மார்டிக் வம்சத்தின் கீழ் மூன்றாவது எப்லா இராச்சியம், கிமு 2000 – 1800  மற்றும்  கிமு 1800–1600 வரை ஆட்சி செய்தது. திட்டமிட்ட நகரமாக எப்லா  மீண்டும் கட்டப்பட்டது. 

### எப்லா இராச்சிய மன்னர்கள்
இப்பட்டியல் முதல் இராச்சியத்தின் பத்து மன்னர்களையும்  மற்றும் மூன்றாம் எப்லா இராச்சித்தின் 33 மன்னர்களையும் குறித்துள்ளது. இரண்டாம் இராச்சிய மன்னர்களின் பெயர்கள் இல்லை.

## இதனையும் காண்க
* சுமேரியா
* அக்காடியப் பேரரசு
* இட்டைட்டு பேரரசு
* பண்டைய அசிரியா
* மூன்றாவது ஊர் வம்சம்
* அமோரிட்டு மக்கள்
* பண்டைய அண்மை கிழக்கின் நகரங்கள்

## அடிக்குறிப்புகள்

## மேற்கோள்கள்

## வெளி இணைப்புகள்

*Ebla (Tell Mardikh) Suggestion to have Ebla (Tell Mardikh) recognized as a UNESCO world heritage site
*Ebla – Tell Mardikh with photos and plans of the digs 
*''Two Weights from Temple N at Tell Mardikh-Ebla'', by E. Ascalone and L. Peyronel (pdf)
*''The Urban Landscape of Old Syrian Ebla''. F. Pinnock (pdf)

பகுப்பு:சிரியாவின் உலகப் பாரம்பரியக் களங்கள்
பகுப்பு:பண்டைய நகரங்கள்
பகுப்பு:முன்னாள் பேரரசுகள்
பகுப்பு:சிரியா
பகுப்பு:மெசொப்பொத்தேமியாவின் வரலாறு
பகுப்பு:பண்டைய வரலாறு
பகுப்பு:மெசொப்பொத்தேமியா
பகுப்பு:பண்டைய அண்மைக் கிழக்கின் நகரங்கள்
பகுப்பு:அண்மைக் கிழக்கு நாடுகளின் தொல்லியல்
பகுப்பு:சிரியாவின் தொல்லியற்களங்கள்
அனுக்ரீத்தி வாஸ்

**அனுக்ரீத்தி வாஸ்** (Anukreethi vas) இந்திய மாதிரி அழகி ஆவார். இவர் 2018 ஆம் ஆண்டில் புது தில்லியில் நடைபெற்ற பெமினா இந்திய அழகுப் போட்டியில் வெற்றி பெற்றார்.

## இளமைக்காலம்
இவர் திருச்சிராப்பள்ளி, தமிழ்நாட்டில் பிறந்தார். திருச்சியிலுள்ள ஆர். எஸ். கே மேல்நிலைப்பள்ளியில் பள்ளிப்படிப்பை முடித்தார். இவர் இலயோலாக் கல்லூரி, சென்னையில் இளங்கலை பிரெஞ்சு பட்டம் பயின்று வருகிறார்..

இவர் சென்னையில் மாதிரி அழகியாக இருந்து வருகிறார்.

## 2018 இந்திய அழகிப் போட்டி

### நடுவர்கள்

* மானுஷி சில்லர்  -உலக அழகி (2017)
* கே. எல். ராகுல் - இந்தியத் துடுப்பாட்ட வீரர்
* இர்பான் பதான்- இந்தியத் துடுப்பாட்ட வீரர்
* பாபி தியோல்- இந்திய நடிகர்
* குணால்கபூர்- இந்திய நடிகர்
* மலைகா அரோரா-இந்திய நடிகர்
* கௌரவ் குப்தா- இந்திய ஆடை அலங்கார வடிவமைப்பாளர்
* ஃபே திசௌஷா- இந்தியப் பத்திரிக்கையாளர்

அனுக்ரீத்திக்கு மிஸ் இந்தியா 2018 எனும் பட்டத்தை 2017 ஆம் ஆண்டின் வெற்றியாளரான மானுசி சில்லர் வழங்கினார். மேலும் இந்தப் போட்டியில் சிரிப்பழகி மற்றும் பியூட்டி வித் பர்போஸ் விருதினையும் வென்றார். இந்தப் போட்டியில் வெற்றிபெற்றதன் மூலம் சீனா, சன்யாவில் டிசம்பர், 2018 இல் நடைபெற உள்ள 2018 ஆம் ஆண்டிற்கான உலக அழகி போட்டியில் இந்திய அணி சார்பில் பிரதிநிதித்துவப்படுத்தும் வாய்ப்பினைப் பெற்றுள்ளார்..

## சான்றுகள்


## வெளியிணைப்புகள்

பகுப்பு:இந்தியப் பெண்கள்
பகுப்பு:திருச்சிராப்பள்ளிக் கலைஞர்கள்
பகுப்பு:தமிழ்நாட்டு வடிவழகிகள்
பகுப்பு:1998 பிறப்புகள்
தெனீசு சேரிசெவ்

**தெனீசு டிமித்ரியேவிச் சேரிசெவ்** (*Denis Dmitriyevich Cheryshev*, ; பிறப்பு 26 திசம்பர் 1990) உருசிய தொழில்முறை கால்பந்து விளையாட்டாளர்.  இவர் எசுப்பானிய கழகம் வில்லாரியல் அணியிலும்   உருசிய தேசிய அணியிலும் இடது ஓர ஆட்டக்காரராக விளையாடி வருகிறார்.

ரியல் மாட்ரிடின் இளைஞரணி உருவாக்கிய சேரிசெவ் மூத்த அணியில்  2009இல்  இருப்புக்களில் இருந்து வந்தார். 2012இல்  முதல் அணியில்  அறிமுகப்படுத்தப்பட்டார். செவியா, வில்லாரியல், வேலன்சியா கழக அணிகளுக்கு கடனாகத் தரப்பட்டு விளையாடினார். 2016இல் வில்லாரியல் கழகத்தில் நிரந்தரமாக இணைந்தார்.

இளம் வயது அணிகளில்  45 முறை விளையாடி 23 கோல்களை எடுத்த பின்னர் 2012இல் முதன்முதலாக உருசிய தேசிய அணியில் விளையாடினார். இவர் 2018 உலகக் கோப்பையில் பங்கேற்று வருகிறார்.
## மேற்கோள்கள்

## வெளி இணைப்புகள்

*

பகுப்பு:உருசியக் காற்பந்தாட்ட வீரர்கள்
பகுப்பு:1990 பிறப்புகள்
பகுப்பு:2018 உலகக்கோப்பை காற்பந்து வீரர்கள்
அர்த்தியோம் திசியூபா

**அர்த்தியோம் செர்கெயெவிச் திசியூபா** (*Artem Sergeyevich Dzyuba*; ; பிறப்பு 22 ஆகத்து 1988) உருசிய தொழில்முறை காற்பந்தாட்ட வீரர். இவர் செனித் செயின்ட் பீட்டர்சுபர்கு கழக அணியிலும் உருசிய தேசிய காற்பந்து அணியிலும் முன்கள அடிப்பாளராக விளையாடி வருகிறார்.

இவர் தமது விளையாட்டு வாழ்வை இசுபார்ட்டக் மாஸ்கோ கழகத்தில் தொடங்கினார். 2006 இல் அறிமுகமான இவர் 166 முறை ஆடி 38 கோல்களை எடுத்துள்ளார். இருமுறை டோம் டோம்ஸ்க் கழகத்திற்கும் ரோஸ்டாவ் கழகத்திற்கும் கடனாக அனுப்பப்பட்டுள்ளார்.  2015 இல் தற்போதைய கழகமான செனித்தில் இணைந்தார்.

திசியூபா பன்னாட்டுப் போட்டிகளில் உருசியாவிற்காக 2011 இல் ஆடத் தொடங்கினார். யூரோ 2016, 2018 உலகக்கோப்பை காற்பந்து போட்டிகளில் உருசியாவிற்காக ஆடியுள்ளார்.

## மேற்கோள்கள்

பகுப்பு:உருசியக் காற்பந்தாட்ட வீரர்கள்
பகுப்பு:1988 பிறப்புகள்
பகுப்பு:2018 உலகக்கோப்பை காற்பந்து வீரர்கள்
1,3-டையாக்சிடேன் டையோன்

**1,3-டையாக்சிடேன் டையோன்** *(1,3-dioxetanedione)* என்பது C2O4 என்ற வாய்ப்பாட்டைக்  கொண்ட கரிமச் சேர்மம் ஆகும். இதை 1,3-டையாக்சாசைக்ளோபியூட்டேன்-2,4-டையோன் என்ற பெயராலும் அழைக்கிறார்கள். கருத்தியல் ஆக்சைடான இச்சேர்மம் கார்பன் டை ஆக்சைடின் வளைய இருபடியாக அல்லது 1,3-டையாக்சிடேனின் (1,3-டையாக்சாசைக்ளோபியூட்டேன்) இரட்டைக் கீட்டோனாக கருதப்படுகிறது.

அறை வெப்பநிலையில் இச்சேர்மம் நிலைப்பௌத் தன்மை அற்றதாகக் காணப்படும் என கோட்பாட்டியல் கணக்கீடுகள் தெரிவிக்கின்றன. அரை ஆயுள்காலம் 1.1 μ வினாடிகளுக்கும் குறைவாக இருக்கும் என்றும் −196 ° பாகை செல்சியசு வெப்பநிலைக்குக் கீழ் நிலைப்புத் தன்மை கொண்டிருக்கலாம் என்றும் நம்பப்படுகிறது

## மேற்கோள்கள்
.

பகுப்பு:ஆக்சோகார்பன்கள்
பகுப்பு:கருத்தியலான வேதிச் சேர்மங்கள்
பகுப்பு:கீட்டோன்கள்
பகுப்பு:பல்லின வளையச் சேர்மங்கள்
பகுப்பு:டையாக்சிடேன்கள்
இலுவோயங்

**இலுவோயங்**, (*Luoyang*,  ஆங்கிலப்படுத்திய பெயர்: *Loyang*) சீனாவின் ஹெய்நான் மாகாணத்தின் மேற்கில் இலுவோ ஆறும் மஞ்சள் ஆறும்  இணையும் இடத்தில் அமைந்துள்ள நகரமாகும்.  மாவட்டநிலையில் நிர்வகிக்கப்படும் இந்த நகரத்தின் கிழக்கே மாகாணத் தலைநகரான செங்சவும், தென்கிழக்கே பிங்டிங்சானும், தெற்கில் நாங்யங்கும் மேற்கில் சான்மென்சியாவும் வடக்கில் ஜியுவாங்கும் வடகிழக்கில் ஜியோசுவோவும் அமைந்துள்ளன. 2010ஆம் ஆண்டு கணக்கெடுப்பின்படி இலுவோயங்கின் பெருநகர் மக்கள்தொகை 6,549,941 ஆகும்; இதில் 1,857,003 மக்கள் நகரைச் சுற்றியுள்ள ஐந்து புறநகர்பகுதிகளில் வசிக்கின்றனர்.

சீனாவின் மத்திய சமவெளியில் அமைந்துள்ள இலுவோயங்  சீன நாகரிகத்தின் பிறப்பிடங்களில் ஒன்றாகும். சீன வரலாற்றின் நான்கு தொன்மையான தலைநகரங்களில் இதுவும் ஒன்றாகும்.
## மேற்கோள்கள்

## வெளி இணைப்புகள்

* Official website  of the Luoyang Municipal Government 
* "Wangcheng Park in Luoyang" at China.org

பகுப்பு:சீன நகரங்களும் ஊர்களும்
பகுப்பு:சீன வரலாறு
மானாமதுரை வீர அழகர் கோயில்

**மானாமதுரை வீர அழகர் கோயில்** அல்லது **சுந்தரராஜ பெருமாள் கோயில்** என்பது தமிழ்நாட்டின், சிவகங்கை மாவட்டம், மானாமதுரையில் உள்ள ஒரு திருமால் கோயிலாகும்.

## அமைவிடம்
இக்கோயில்  மானாமதுரையில் பாயும் வைகை ஆற்றின் கிழக்குக் கரையில் அமைந்துள்ளது.

## கோயில்
மானாமதுரையில் உள்ள இந்தக் கோயில் 13ஆம் நூற்றாண்டில் கட்டப்பட்டதாகக் கூறப்படுகிறது. இக்கோயிலின் கருவறையில் கிழக்குநோக்கி வீர அழகர் திருமுக மண்டலம் கொண்டு நின்ற கோலத்தில் சேவை சாதிக்கிறார். அவருடன்  நிலமகளும் திருமகளும் காட்சி தருகின்றனர். செளந்தரவல்லித் தாயார் எனும் பெயரில் மகாலட்சுமி இங்கு உள்ளார்.
பெருமாளின் வலப்புறம் ஆழ்வார்கள் சேவை சாதிக்கிறார்கள். தென் திசை நோக்கி நின்ற திருக்கோலத்தில் வீர அனுமன் உள்ளார்.

## தொன்மவியல்
இக்கோயில் தோற்றம்பற்றி நிலவும் கதைப்படி மாவலி வானதிராயன எனும் மன்னனின் கனவில் தோன்றிய பெருமாள், ஓர் எலுமிச்சப்பழத்தை இரண்டாகப் பிளந்து வீசும்படியும், அதன் ஒருபாகம் விழும் இடத்தில் தனக்கு ஒரு கோயிலையும், மறுபாகம் விழுந்த இடத்தில் திருக்குளத்தையும் அமைக்கும்படியும் கூறினார். அதன்படியே மன்னன் செய்தான். இங்கிருக்கும் திருக்குளம் நூபுர கங்கை என அழைக்கப்படுகிறது. திருக்குளத்தின் நீர் எலுமிச்சைச் சாறு போல அமிலத் தன்மையுடன் இருப்பதாகக் கூறப்படுகிறது.
## விழாக்கள்

மதுரையில் நடப்பது போலவே இங்கும் 10 நாள் சித்திரைத் திருவிழா நடக்கிறது. மதுரையில் மீனாட்சி என்றால் மானாமதுரையில்  ஆனந்தவல்லி. அங்கு சொக்கநாதர் என்றால் இங்கு சோமநாதர். திருமாலிருஞ்சோலையில் எழுந்தருளி சகோதரியின் திருமணத்தைக் காண வருகிறார் கள்ளழகர். அவரைப்போலவே மானாமதுரையில் வீர அழகர் எழுந்தருள்கிறார். வீர அழகருக்கு எதிர் சேவை, திரி எடுத்து சாமியாடுவது, பீச்சாங்குழல் சேவை என அனைத்தும் மதுரையில் நடப்பதுபோலவே இப்பகுதி மக்களாலும் செய்யப்படுகிறது. ஆடி பவுர்ணமியன்று தேர்த்திருவிழா நடக்கிறது.

## மேற்கோள்கள்

பகுப்பு:சிவகங்கை மாவட்டத்திலுள்ள பெருமாள் கோயில்கள்
மடங்கு (கணிதம்)

அறிவியலில் **மடங்கு** (*multiple*) என்பது ஏதேனுமொரு கணியம் மற்றும் ஒரு முழு எண் இரண்டின் பெருக்குத்தொகை ஆகும். 
அதாவது, *a*, *b* இரு கணியங்கள் மற்றும் *b* = *na* (*n* ஒரு முழுவெண்) எனில், *b* என்பது *a* இன் மடங்கு எனப்படும். இதில் *n* என்பது "பெருக்கி" அல்லது "பெருக்கெண்" எனப்படும். *a* என்பது 0 இல்லையெனில், இக்கூற்று "*b*/*a* ஒரு முழுவெண்" என்பதற்குச் சமானமாகும்.

கணிதத்தில் *a* , *b* இரண்டும் முழுவெண்கள் மற்றும் *b* ஆனது *a* இன் மடங்கெனில், *a* என்பது *b* இன் வகுஎண் எனப்படும். அதாவது "*a* ஆனது *b* ஐ வகுக்கும்" எனப்படுகிறது. *a*, *b* முழுவெண்கள் இல்லையெனில் மடங்கு என்பதற்குப் பதிலாக "முழுவெண் மடங்கு" என்ற வார்த்தை பயன்படுத்தப்படுகிறது. மடங்கு என்பது வேறுவிதமான பெருக்கல்களுக்கும் பயன்படுத்தப்படுகிறது. எடுத்துக்காட்டாக *p*, *q*, *r* என்பன மூன்று பல்லுறுப்புக்கோவைகள் மற்றும்  *p* = *qr* எனில், *p* பல்லுறுப்புக்கோவையானது, *q* என்ற பல்லுறுப்புக்கோவையின் மடங்கு எனப்படும்.

சில புத்தகங்களில் "*b* என்பது *a* இன் முழுவெண் மடங்கு" என்ற பொருளில், "*a* என்பது  *b* இன் உள்மடங்கு" எனக் குறிக்கப்படுகிறது. இது அளவையியல் அலகுகளில் முதன்மை அலகின் உள்மடங்காக அமையும் சிறு அலகுகளைக் குறிக்கப் பயன்படுத்தப்படுகிறது (எடுத்துக்காட்டு: பன்னாட்டு எடைகள் மற்றும் அளவைகள் ஆணையம்). எடுத்துக்காட்டாக ஒரு மில்லிமீட்டர் என்பது மீட்டரின் 1000-மடி உள்மடங்காகும்.

## எடுத்துக்காட்டுகள்
14, 49, –21, 0 என்பவை 7 இன் மடங்குகள்; ஆனால் 3, –6 இரண்டும் 7 இன் மடங்குகள் அல்ல.

*   14 = 7 \times 2
*   49 = 7 \times 7
*  -21 = 7 \times (-3)
*    0 = 7 \times 0
*    3 = 7 \times (3/7), 3/7 என்பது விகிதமுறு எண்; முழுவெண் இல்லை 
*   -6 = 7 \times (-6/7), -6/7 விகிதமுறு எண்; முழுவெண் இல்லை.

## பண்புகள்
*0 என்பது எல்லா எண்களின் மடங்காகும் (0=0\cdot b).
*ஒவ்வொரு முழுவெண்ணும் அதனதன் மடங்காக இருக்கும். 
: n = n \times 1
*a, b இரண்டும் x இன் மடங்குகள் எனில், a+b, a-b இரண்டும் x இன் மடங்குகளாக இருக்கும்.

## மேற்கோள்கள்

பகுப்பு:எண்கணிதம்
பகுப்பு:பெருக்கல்
ஐசிசி உலகத் தேர்வுத் துடுப்பாட்ட வாகை

**ஐசிசி உலகத் தேர்வுத் துடுப்பாட்ட வாகை** (*ICC World Test Championship*), அல்லது **தேர்வுத் துடுப்பாட்ட உலகக்கிண்ணம்** (*Test World Cup*), என்பது பன்னாட்டுத் துடுப்பாட்ட அவை (ஐசிசி) இனால் நடத்தப்படும் தேர்வுத் துடுப்பாட்டத்திற்கான குழு-நிலைப் போட்டித் தொடர் ஆகும். இது 2019 ஆகத்து 1 இல் தொடங்கப்பட்டது.

முதலில் இந்தத் தொடரை 2013 வாகையாளர் கோப்பைக்குப் பதிலாக 2009 இல் நடத்த ஐசிசி திட்டமிட்டிருந்தது. ஆனால் அந்த முயற்சி கைவிடப்பட்டு, 2017 சூனில் இந்தத் தொடரை நடத்தத் திட்டமிடப்பட்டது. தற்போது இதன் முதல் தொடர் ஆகஸ்ட் 2019 முதல் சூன் 2021 வரை நடத்தப்படும் என்று ஐசிசி அறிவித்தது. 9 அணிகள் பங்கேற்கும் இந்தத் தொடரில் முடிவுக்கு ஏற்றவாறு புள்ளிகள் வழங்கப்படும். இறுதியாக புள்ளிப்பட்டியலில் முதல் இரண்டு இடங்களைப் பெறும் அணிகள் இறுதிப்போட்டியில் விளையாடும்.

அக்டோபர் 2017 இல், தேர்வுத் துடுப்பாட்டக் குழு ஒன்று அதன் உறுப்பினர்களால் ஒப்புக் கொள்ளப்பட்டதாக ஐசிசி அறிவித்தது, இதில் இரண்டு ஆண்டுகளில் முதல் ஒன்பது அணிகள் தொடரில் விளையாடும், முதல் இரண்டு இடங்களைக் கைப்பற்றும் அணிகள் உலக தேர்வுத் துடுப்பாட்ட லீக் வாகை இறுதிப் போட்டிக்கு தகுதி பெறும். இது ஒரு ஒரு ஐசிசி நிகழ்வாக நடைபெறும். முதல்நிலை ஆட்டங்கள் ஐசிசி நிகழ்வாகக் கருதப்படவில்லை, அத்துடன் ஒளிபரப்பு உரிமைகள் நடத்தும் நாட்டின் துடுப்பாட்ட வாரியத்திடம் இருந்தன. ஆனால் முதல்நிலைப் போட்டிகளைப் போலல்லாமல், இறுதிப் போட்டிகள் ஐசிசி நிகழ்வாக இருந்தன. முதல் ஐசிசி உலகத் துடுப்பாட்ட வாகை முதல்நிலைப் போட்டிகள் 2019 ஆஷசுத் தொடருடன் தொடங்கி, சூன் 2021 இல் இறுதிப் போட்டியில் இந்தியாவைத் தோற்கடித்து நியூசிலாந்து கோப்பையைக் கைப்பற்றியது. இரண்டாவது ஐசிசி உலகத் துடுப்பாட்ட வாகை முதல்நிலைப் போட்டிகள் 2021 ஆகத்து 4 அன்று பட்டோடி பதக்கத் தொடருடன் தொடங்கி, சூன் 2023 இறுதிப் போட்டியில் இந்தியாவை வீழ்த்தி ஆத்திரேலியா கோப்பையை வென்றது.

## வரலாறு

## அணிகள் பெற்ற தரவரிசை

அனைத்து தேர்வு-நாடுகளின் செயல்பாடுகளின் கண்ணோட்டம்:

**குறிப்பு:**

## இவற்றையும் காண்க
* தேர்வுத் துடுப்பாட்டம்
* துடுப்பாட்ட உலகக்கிண்ணம்

## சான்றுகள்

## வெளி இணைப்புகள்
ஐசிசி அதிகாரப்பூர்வ வலைத்தளம்
வாரான்

**வாரான்** (*Oran*, , *Wahrān*; பெர்பெர் மொழி: **வாரென்** அல்லது **வெரான்**) அல்சீரியாவின் வடமேற்கில் அமைந்துள்ள முதன்மைக் கடலோர நகரம். இதன் வணிக, தொழில்துறை, பண்பாட்டு முதன்மையைக் கொண்டு அல்ஜீரியாவில்  தலைநகர்  அல்ஜியர்சை அடுத்து இரண்டாவது முதன்மையான நகரமாக கருதப்படுகின்றது. அல்ஜியர்சிலிருந்து 432 கிமீ (268 மை) தொலைவில் உள்ளது. நகரின் மக்கள்தொகை 2008இல் 759,645 ஆக இருந்தது. புறநகர்களை உள்ளடக்கிய பெருநகரப் பகுதியின் மக்கள்தொகை  ஏறத்தாழ 1,500,000. மக்கள்தொகைப்படி இது அல்ஜீரியாவின் இரண்டாவது பெரிய நகரமாகும்.

செவிவழிக் காதைகளின்படி பொ.யு 900 இல், இப்பகுதியில் சிங்கங்கள் வாழ்ந்திருந்ததாக கூறப்படுகின்றது. கடைசி இரண்டு சிங்கங்களை வாரான் அருகிலுள்ள மலைமீது வேட்டையாடியதாகவும் நம்பப்படுகின்றது. பிற இலக்கியங்களிலும் இவை  "மலைச் சிங்கங்கள்" எனக் குறிப்பிடப்படுகின்றன.
## மேற்கோள்கள்

## வெளி இணைப்புகள்

* EasyOran— The Oran electronic guide
* Visit Oran—Voted in 2007 as "Oran's best website" by the ministry of culture and Panoramic Tours. Mostly dedicated to tourism. Features photo galleries, short films, news, city guides & information, hotel info & reservation forms, forum...
* Le Souk d'Oran—Oran student’s community
* Oran's Community FORUM—The Community Discussion Forum for Oran and tourism.
*  Audio interview with Oran resident about life in Oran.
* Oran MAPS—Detailed maps of the Oran Region and City.
*  Oran-dz 

பகுப்பு:அல்ஜீரியா
கந்தக நைட்ரைடு

**கந்தக நைட்ரைடு** *(Sulfur nitride)* என்பது பின்வரும் கந்தகச் சேர்மங்களையும் குறிக்கும்.
*பெண்டாகந்தக எக்சாநைட்ரைடு- S5N6
*டெட்ராகந்தக டெட்ராநைட்ரைடு- S4N4
*டெட்ராகந்தக டைநைட்ரைடு- S4N2
*டைகந்தக டைநைட்ரைடு- S2N2
*பாலிதயாசைல்- SN)x
*தயாடெட்ரசோல்- SN4
கூடுதலாக சில நிலைப்புத்தன்மை அற்ற சேர்மங்களும் அறியப்படுகின்றன.
*மோனோநைட்ரசன் மோனோசல்பைடு- SN, நைட்ரிக் ஆக்சைடு (NO) ஒத்த வரிசை  
*டைகந்தக மோனோநைட்ரைடு- S2N, நைட்ரசன் டை ஆக்சைடு (NO2) ஒத்த வரிசை,.
*மோனோகந்தக டைநைட்ரைடு- SN2, டைநைட்ரசன் மோனாக்சைடு (N2O) ஒத்தவரிசை

## இதையும் காண்க
*நைதரசன் ஆக்சைடு

## மேற்கோள்கள்

பகுப்பு:கந்தகச் சேர்மங்கள்
பகுப்பு:நைட்ரைடுகள்
ஜேனட் டெய்லர்

**ஜேனட் டெய்லர்** *(Janet Taylor)* (13 மே 1804 &ndash; 25 ஜனவரி 1870) (பிறப்புப் பெயர்: **ஜேன் ஆன் அயோன்** *(Jane Ann Ionn)* ஓர் ஆங்கிலேய வானியலாளரும் நாவாயியல் வல்லுனரும் ஆவார். இவர் தன் முனைவும் வெற்ரியும் தவழ்ந்த தன் வாழ்நாளில் பல வானியல், நாவாயியல் நூல்களை எழுதியுள்ளார். இத்துறைகளைப் பயிற்றுவிக்க ஒரு கல்விக்கழகத்தையும் நிறுவினார். நாவாயியல் கருவி ஆக்கம், பகிர்தல், பழுதுபார்தலுக்காக ஒரு கிடங்கை நட்த்தினார். இவரது கல்விக்கழகம் கிழக்கிந்தியக் குழுமத்தாலும் டிரினிட்டி இல்லத்தாலும்  ஆட்சியமைப்பு அலுவலகத்தாலும் மதிக்கப்பட்டது மட்டுமலாமல் பரிந்துரைக்கவும் பட்டது. இவரது பணிகளை மதித்து இவருக்குப் பாரசீக அரசராலும் நெதர்லாந்து அரசராலும்  விருதுகள் வழங்கப்பட்டன அகலாங்கையும் நெட்டாங்கையும் கணக்கிடுவதற்கான இவரது விதி மதிநுட்பம் வாய்ந்ததாக பலராலும் பாராட்டப்பட்ட்தாகும்.

19 ஆம் நூற்றாண்டில் இலண்டனில் அறிவியல் கருவிகளை உருவாக்கிய சில பெண்மணிகளுள் இவர் ஒருவராவார். 1834 இல் பதிவுரிமம் பெற்ற இவரது "மீகாமரின் (Mariner's) கணிப்பான்", ஆட்சியமைப்பு அலுவலகத்தால் பின்னர் நீக்கப்பட்டது.  இவர் "இலண்டனைச் சேர்ந்த கடல்கடந்து வாழ்ந்த மக்களுக்காக தன் அரும்பெரும் உழைப்பை நல்கியதற்காக" 1860 பொதுவாழ்வு ஓய்வூதியம் வழங்கப்பட்டார்  ".

## பணிகள்
*தொலைவுகளைக் கணக்கிடும் நிலா பட்டியல்கள்

## மேற்கோள்கள்

## மேலும் படிக்க
* 
* 
* 

## வெளி இணைப்புகள்
* 

பகுப்பு:1804 பிறப்புகள்
பகுப்பு:1870 இறப்புகள்
பகுப்பு:ஆங்கிலேய வானியலாளர்கள்
பகுப்பு:ஆங்கிலேயப் பெண் அறிவியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியலாளர்கள்
மோனோநைட்ரசன் மோனோசல்பைடு

**மோனோநைட்ரசன் மோனோசல்பைடு** *(Mononitrogen monosulfide)* என்பது SN  என்ற வாய்ப்பாட்டைக்  கொண்ட கனிமச் சேர்மம் ஆகும். இதை நைட்ரசன் மோனோசல்பைடு என்ற பெயராலும் அழைப்பர். NO என்ற மூலக்கூற்று வாய்ப்பாட்டைக் கொண்ட தனி உறுப்பான நைட்ரிக் ஆக்சைடின் கந்தகன் ஒத்த வரிசைச் சேர்மமாக இது கருதப்படுகிறது. நைட்ரசன் மற்றும் கந்தகச் சேர்மங்களின் கலவை வழியாக மின்சாரத்தைச் செலுத்தியும், நைட்ரசன் உடன் கந்தக ஆவியை வினைபுரியச் செய்தும் மோனோநைட்ரசன் மோனோசல்பைடைத் தயாரிக்கலாம். இச்சேர்மத்தின் இணைதிறன் எலக்ட்ரான்கள் நைட்ரிக் ஆக்சைடின்  இணைதிறன் எலக்ட்ரான்களுடன் ஒத்திருக்கின்றன. விண்வெளிக்குப் புறவெளியில் இச்சேர்மம் முதன்முதலில் Sgr B2 என்ற இராட்சத மூலக்கூறு மேகத்தில் கண்டறியப்பட்டது. அடுத்தடுத்து குளிர்ந்த அடர் மேகங்களிலும் வால்வெள்ளிகளின் உட்கரு உறையிலும் இச்சேர்மம் கண்டறியப்பட்டது .

ஒத்ததிர்வுக் கட்டமைப்பில் மோனோநைட்ரசன் மோனோசல்பைடு காணப்படுகிறது. இதில் பிணைப்பு வரிசை ஒன்றை கொண்டுள்ள ஓர் இனம் மின்சுமை பிரிப்பை முக்கியமான பயன்பாடாகக் கொண்டுள்ளது..

## இதையும் காண்க
கந்தக நைட்ரைடு 
      
## மேற்கோள்கள்

பகுப்பு:கந்தகச் சேர்மங்கள்
பகுப்பு:நைட்ரைடுகள்
பகுப்பு:தனி உறுப்புகள்
பகுப்பு:ஈரணு மூலக்கூறுகள்
சர்கார் (2018 திரைப்படம்)

***சர்கார்*** (*Sarkar*) என்பது 2018 ஆம் ஆண்டு வெளியான அதிரடித் தமிழ்த் திரைப்படம் ஆகும். இந்தத் திரைப்படத்தை எழுதி, இயக்கியவர் ஏ. ஆர். முருகதாஸ் ஆவார்.  விஜய், வரலட்சுமி சரத்குமார் ஆகியோர் முக்கியக் கதாப்பாத்திரத்தில் நடித்துள்ளனர். சனவரி 2018 இல் தொடங்கப்பட்ட இத்திரைப்படமானது, தீபாவளி நாளான நவம்பர் 6, 2018 அன்று வெளியானது. இப்படத்தின் முன்னோட்டக் காட்சிகள் 2018, அக்டோபர் 19 அன்று மாலை வெளியானது.

## நடிகர்கள்
* விஜய் - சுந்தர் ராமசாமி 
*வரலட்சுமி சரத்குமார்  - கோமளவல்லி (பாப்பா)
* கீர்த்தி சுரேஷ் - நிலா 
* ராதா ரவி - ரெண்டு 
* பழ. கருப்பையா
* பிரேம் குமார்.
* யோகி பாபு - கௌஷிக்

## தயாரிப்பு
சர்கார் திரைப்படத்தை சன் படங்கள் நிறுவனம் தயாரிக்க ஏ. ஆர். முருகதாஸ் இயக்குகிறார். இந்தப் படத்தின் தலைப்பானது சூன் 21, 2018 இல் வெளியானது. அதற்கு முன்பு வரை தளபதி 62 எனும் பெயரிலேயே படப்பிடிப்பானது நடந்து வந்தது. கீர்த்தி சுரேஷ் முக்கியப் பெண் கதாப்பத்திரத்திலும் கிரிஷ் கங்காதரன் ஒளிப்பதிவாளராகவும், டி, சந்தானம் கலை இயக்குநராகவும் ஒப்பந்தம் ஆனார்கள். ஜெயமோகன் எழுத்தாளராகப் பணிபுரியும் இந்தத் திரைப்படமானது சனவரி, 2018 இல் துவங்கியது. மூன்றாவது கட்ட படப்பிடிப்பை மார்ச் மாதத் துவக்கத்தில் அமெரிக்காவில் நடத்தினர்.

## இசை
பாடல்களுக்கான இசை மற்றும் பின்னணி இசையை ஏ. ஆர். ரகுமான் செய்திருந்தார்.

## சான்றுகள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:ஏ. ஆர். முருகதாஸ் இயக்கிய திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:ராதாரவி நடித்த திரைப்படங்கள்
வல்லோனியா

**வல்லோனியா** (*Wallonia*,  , ,  )  பெல்ஜிய மண்டலங்களில் ஒன்று. நாட்டின் தென்பகுதியில் இருப்பதால் வல்லோனியாவில் முதன்மையாக பிரெஞ்சு-பேசுவோர் மிகுந்துள்ளனர். பெல்ஜியத்தில் பிரெஞ்சு பேசுவோரில் 55% பேர் இங்குதான் வசிக்கின்றனர். தவிரவும் நாட்டின் மூன்றில் ஒருபங்கு மக்கள்தொகை  இங்குள்ளனர். பிளாண்டர்சுக்கு மாறாக வல்லூன் மண்டலம் பெல்ஜியத்தின் பிரான்சிய சமூகத்துடன் இணைக்கப்படவில்லை. கிழக்கிலுள்ள செருமானியம்  பேசும் சிறுபான்மையினர் பெல்ஜியத்தின் செருமானிய சமூகத்தின் அங்கமாகும். பெல்ஜியத்தின் மொழிவாரி சமூகங்கள் (பிளம்மிய,பிரான்சிய,இடாய்ச்சு மூன்று சமூகங்கள்) பண்பாட்டு மற்றும் கல்விக்கான முழு அதிகாரம் பெற்றவை. இவற்றிற்கு தனியான அரசும் சட்டமன்றமும் உள்ளன.   

தொழிற்புரட்சியின்போது தொழில்முனைப்பில் வல்லோனியா இங்கிலாந்திற்கு அடுத்த நிலையில்  இருந்தது. இங்குள்ள நிலக்கரி, இரும்பு படுவுகள் இதற்கு உறுதுணையாக இருந்தன. இதனால் இந்த மண்டலம் 19ஆம் நூற்றாண்டின் துவக்கத்திலிருந்து இருபதாம் நூற்றாண்டு வரை செல்வச்செழிப்புடன் இருந்தது.  பெல்ஜியத்தின் வளமிக்க பாதியாக விளங்கியது. ஆனால்  இரண்டாம் உலகப் போருக்குப் பின்னர்  கனரகத் தொழிற்சாலைகளின் முக்கியத்துவம் பெரிதும் குறைந்தது; பிளெம்மிய மண்டலம் வல்லோனியாவை விட செல்வம் மிகுந்ததாக மாறியது. வல்லோனியாவில் தற்காலத்தில் வேலையின்மை மிகுந்துள்ளது;  பிளாண்டர்சை விட வல்லோனியாவின் மொ. உ .உ  குறிப்பிடத்தக்களவில் குறைவாக உள்ளது. இருபகுதிகளுக்குமிடையேயான பொருளியல் ஏற்றத்தாழ்வுகளும் மொழி பிரிவினையும் பெல்ஜியத்தின் அரசியலில் முதன்மையான சிக்கலாக விளைந்துள்ளது. பிளாண்டர்சு தனிநாடு கோருமளவில் இந்த முரண்பாடு பெரிதாகியுள்ளது.   

வல்லோனியாவின் தலைநகரம்  நமூராக இருப்பினும் மிகப்பெரும் மக்கள்தொகை உடைய நகரமாக சார்லெராய் உள்ளது. வல்லோனியாவின் பெரும்பாலான முதன்மை நகரங்களும் மூன்றில் ஒருபங்கு மக்கள்தொகையும் சாம்ப்ரே- மெயூசு பள்ளத்தாக்குப் பகுதியில் உள்ளன. இந்த பள்ளத்தாக்குப் பகுதியே முன்னர் பெல்ஜியத்தின் தொழில்துறையின் மையப்பகுதியாக இருந்தது.  வடக்கிலுள்ள மத்திய பெல்ஜிய  சமவெளி, பிளாண்டர்சு போலவே, வேளாண்மைக்கு ஏற்றது. தென்கிழக்கிலுள்ள ஆர்டென் காடு, குன்றுப்பகுதியாகவும் மிகவும் குறைந்த மக்களடர்த்தி கொண்டதாகவும் விளங்குகிறது.  வல்லோனியாவின் வடக்கில் பிளாண்டர்சும் நெதர்லாந்தும், தெற்கில் பிரான்சும் கிழக்கில் ஜெர்மனியும் லக்சம்பர்க்கும் எல்லைகளாக உள்ளன. 1980 முதல்  வல்லோனியா பிரான்கோபோனியில் அங்கத்தினராக உள்ளது.
## மேற்கோள்கள்

பகுப்பு:பெல்ஜிய மண்டலங்கள்
பிளாட்டினம் டெட்ராபுளோரைடு

**பிளாட்டினம் டெட்ராபுளோரைடு** *(Platinum tetrafluoride)* என்பது PtF4 என்ற வாய்ப்பாட்டைக்  கொண்ட கனிமச் சேர்மம் ஆகும். |திண்ம நிலையில்  எண்முக ஒருங்கிணைவு வடிவ பிளாட்டினம்(IV) தோற்றத்தைத் தருகிறது.
 
## தயாரிப்பு

பிளாட்டினம் உலோகத்தை ஐதரசன் புளோரைடு முன்னிலையில் புளோரினேற்றம் செய்து என்றி மோய்சான் முதன்முதலில் இதைத் தயாரித்தார் . பிளாட்டினம் எக்சாபுளோரைடைச் சிதைவடையச் செய்து நவீன முறையில் பிளாட்டினம் டெட்ராபுளோரைடைத் தயாரிக்கிறார்கள் . 

## பண்புகள்

298.15 கெல்வின் வெப்பநிலையில் பிளாட்டினம் டெட்ராபுளோரைடு தனி மூலக்கூறுகளைக் கொண்டுள்ளது. இதனுடைய பதங்கமாதல் வெப்பம் 210 கிலோயூல்மோல்−1 ஆகும் . தூளாக்கப்பட்ட நிலையில் பிளாட்டினம் டெட்ராபுளோரைடின் அசல் பகுப்பாய்வு நான்முக மூலக்கூற்று வடிவத்தை பரிந்துரைக்கிறது. ஆனால் பிந்தைய பகுப்பாய்வு முறைகள் பல என்முக வடிவத்தை அடையாளப்படுத்துகின்றன. இவ்வடிவில் ஒவ்வொரு பிளாட்டினத்தின் மீதும் ஆறு புளோரின்களில் நான்கு புளோரின்கள் அடுத்துள்ள பிளாட்டின மையத்துடன் பாலம் அமைக்கின்றன .

## வினைகள்

நீரில் கரைந்து கரைசலாகக் உள்ள பிளாட்டினம் டெட்ராபுளோரைடு ரைசல் செம்பழுப்பு நிறத்தில் காணப்படுகிறது. ஆனால் விரைவாக இது சிதைவடைந்து வெப்பத்தை விடுவித்து ஆரஞ்சு நிற பிளாட்டினம் டை ஆக்சைடு ஐதரேட்டு வீழ்படிவாகவும் புளோரோ பிளாட்டினிக் அமிலமாகவும் மாறுகிறது . செஞ்சூட்டு வெப்பநிலைக்குச் சூடுபடுத்தினால் பிளாட்டினம் டெட்ராபுளோரைடு பிளாட்டினம் உலோகமாகவும் புளோரினாகவும் சிதைவடைகிறது. கண்ணாடியுடனான தொடர்புடன் சூடுபடுத்தப்பட்டால் சிலிக்கன் டெட்ராபுளோரைடு வாயு பிளாட்டினம் உலோகத்துடன் உருவாகிறது .    
செலீனியம் டெட்ராபுளோரைடு மற்றும் புரோமின் டிரைபுளோரைடு ஆகியவற்றுடன்  வினைபுரியும்போது கூட்டு விளைபொருட்களைக் கொடுக்கிறது . BF3, PF3, BCl3, மற்றும் PCl3.போன்றவற்றுடன் வினைபுரியும்போது ஆவியாகக்கூடிய படிகக்கூட்டு விளைபொருட்களாகவும் உருவாகிறது .
 
## தொடர்புடைய சேர்மங்கள்

புளோரோபிளாட்டினேட்டு உப்புகள் PtF62− அயனிகளைக் கொண்டுள்ளன. H2PtF6 என்ற வாய்ப்பாட்டைக் கொண்ட புளோரோபிளாட்டினிக் அமிலம் மஞ்சள் நிற படிகங்களாக உருவாகிறது. இது காற்றிலுள்ள நீரை உறிஞ்சிக் கொள்கிறது. அமோனியம், சோடியம், மக்னீசியம், கால்சியம், இசுட்ரோன்சியம் மற்றும் இலந்தனம் புளோரோபிளாட்டினேட்டு உப்புகள்  நீரில் கரையக்கூடியனவாக உள்ளன . பொட்டாசியம், ருபீடியம், சீசியம் மற்றும் பேரியம் உப்புகள் நீரில் கரைவதில்லை .   

## மேற்கோள்கள்

பகுப்பு:பிளாட்டினம்(IV) சேர்மங்கள்
பகுப்பு:புளோரைடுகள்
பகுப்பு:பிளாட்டினம் குழு ஆலைடுகள்
சென்னமல்லீசுவரர் கோயில்

**சென்னமல்லீசுவரர் கோயில்** அல்லது **மல்லிகேஸ்வரர் திருக்கோவில்**, **மல்லிகார்ஜுனர் திருக்கோவில்** (Mallikesvarar Temple) என்பது  சென்னை நகரம் உருவாகிக் கொண்டிருந்த காலகட்டத்தில் கட்டபட்ட முதல் கோயிலாகும். சென்னமல்லீசுவரர் கோயிலானது தேவராஜ முதலியார் தெரு, சௌகார்பேட்டை, சென்னையில் அமைந்துள்ளது.  பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று.

## வரலாறு
தற்போதைய சென்னை உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் போன்றவற்றை, பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் இந்த இருகோயில்களும் அடுத்தடுத்து மீண்டும் கட்டப்பட்டன.  இந்த இரண்டு கோயில்களையும் இணைத்து **பட்டணம் கோவில்** என்று அப்பகுதி மக்கள் அழைக்கிறனர். 

## கோயில் அமைப்பு
சென்னமல்லீஸ்வரர் திருக்கோயிலின் நுழைவு வாயிலில் மணிமண்டபம் ஒன்று காணப்படுகிறது. உள்ளே நுழைந்ததும் பிரசன்ன விநாயகர் காட்சியளிக்கிறார். மேற்குப் பிராகாரத்தில் வில்வ மரமும் முருகர் சன்னிதியும் உள்ளன. அன்னை பிரமராம்பிகைக்கு தனிச் சன்னிதி உள்ளது. வடக்குப் பிராகாரத்தில் அருணகிரிநாதர் தனிச் சன்னிதியில் உள்ளார். அருணகிரிநாதருக்கு தனிச் சன்னிதி அமைந்த ஆலயங்கள் குறைவு. அவற்றில் இதுவும் ஒன்று. 

## மேற்கோள்கள்

பகுப்பு:சென்னை மாவட்டத்திலுள்ள சிவன் கோயில்கள்
பகுப்பு:சென்னையின் பாரம்பரியக் கட்டடங்கள்
பூங்கா

[thumb|upright=1.15|[வ. உ. சி.  பூங்கா, கோயம்புத்தூர்]]

**பூங்கா** எனப்படுவது மனிதர்களின் மகிழ்விற்காகவும்  பொழுதுபோக்குவதற்காகவும் இயற்கையாக (அல்லது செயற்கையாக தாவரங்களை நட்டு)  ஒதுக்கப்பட்டுள்ள இடமாகும். சிறப்புப் பூங்காக்கள் பாதுகாக்கப்பட்ட உயிரினங்களையும் தாவரவினங்களையும் கொண்டதாகவும் அல்லது இயற்கை வாழ்விடங்களாகவும் இருக்கும். நகரியமாக்கலின் தாக்கமாக செயற்கையான பூங்காவிடங்கள் நகரத் திட்டமிடலின்போது ஒதுக்கப்படுகின்றன.  பூங்காக்களில் புல் தரைகள், பாறை, மண், மரங்களைக் காணலாம்; தவிரவும் கட்டிடங்களும்  நினைவுச் சின்னங்கள், நீரூற்றுக்கள் போன்ற கட்டமைப்புக்களும் விளையாட்டுத் திடல்களும் அமைக்கப்படலாம். பல பெரிய பூங்காக்களில்  கால்பந்து, அடிபந்தாட்டம், கால்பந்தாட்டம் போன்றவையும்  கூடைப் பந்தாட்டம் போன்றவற்றிற்கான கட்டமைப்புக்களும் இருக்கும். உடற்பயிற்சி கூடங்களும் நடைப்பயிற்சி தடங்களும் மிதிச்சக்கர வண்டித்தடங்களும் அமைக்கப்பட்டிருக்கும்.   சில பூங்காக்கள் நீர்நிலைகளை அடுத்து இருக்கும். இவற்றில் நீர் விளையாட்டுக்களுக்கான வசதிகளும் செய்யப்பட்டிருக்கும். பெருநகர்ப்புறங்களில் உள்ள பெரும்பாலான  பூங்காக்கள் மிகச் சிறியதாக இருக்கின்றன. இது குடிமக்கள் 10 நிமிட நடையில் சென்றடையக் கூடியதாக  அமைக்கப்பட்டிருக்கும். நகரியப் பூங்காக்களில் உட்கார இருக்கைகள் அமைக்கப்பட்டிருக்கும். சிலவற்றில்  மகிழுலா மேசைகளும்  திறந்தவெளிச் சமையலுக்கான அமைப்புகளும் கட்டமைக்கட்டிருக்கலாம். 

பரந்த இயற்கையிடங்களில் மிகப்பெரும் பூங்காக்கள் பல்லாயிரக்கணக்கான சதுர மீட்டர் பரப்பில் அமைந்துள்ளன. இங்கு மிகுந்த வனவிலங்குகளையும் குன்றுகள், ஆறுகள், அருவிகள் போன்ற  இயற்கையான புவியியல் கூறுகளையும்  காணவியலும். இவ்விடங்களில் நிகழ்காட்சிகளும் உல்லாசப் பயணச் சுற்றுக்களும் உணவகங்களும் சாகச விளையாட்டுக்களும்  கட்டமைக்கப்பட்டிருக்கும். இத்தகைய பெரிய பூங்காக்களில்  கூடாரம் அமைத்துக் கொண்டு முகாமிடுதலும்  அனுமதிக்கப்படுகிறது. சில சிறப்புப் பூங்காக்கள்  சட்டங்களால் பாதுகாக்கப்பட்டுள்ளன; அவற்றில் பூங்காவின் சட்டவிதிமுறைகளுக்கேற்ப வருகையாளர்களின் நடத்தை கண்காணிக்கப்படுகிறது. திறந்தவெளி தீ மூட்டல், கண்ணாடிப் புட்டிகளை உடைத்தல், நெகிழிக் குப்பைகள் போன்றவை தடை செய்யப்படுகின்றன.  பெரிய தேசிய மற்றும் துணைதேசிய பூங்காக்கள் ஓர்  பூங்காக் காவலர்  (அல்லது வனப்பாதுகாவலர்) தலைமையில் கண்காணிக்கப்பட்டு பராமரிக்கப்படுகின்றது. இப்பெரிய பூங்காக்களில் கோடைகாலத்தில் மலையேறுதல், படகு வலித்தல் போன்றவையும் பனி மிகுந்த மிக வடக்கு நாடுகளில்   குளிர்காலத்தில் பனிச்சறுக்கு விளையாட்டுக்களும் நடைபெறுகின்றன.
## வெளி இணைப்புகள்

பகுப்பு:பூங்காக்கள்
எலன் தோடுசன் பிரின்சு

**எலன் தோடுசன் பிரின்சு** *(Helen Dodson Prince)* (திசம்பர் 31, 1905 – பிப்ரவரி 4, 2002) ஓர் அமெரிக்க வானியலாளர் ஆவார். இவர் மிச்சிகன் ப்ல்கலைக்கழகத்தில் முன்னோடியாக சூரியத் தணல்வீச்சுகள் பற்றி ஆய்வு செய்த்ஹவர் ஆவார்.

## இளமையும் கல்வியும்

தோடுசன் எனப்படும் எலன் பிரின்சு மேரிலாந்து பால்டிமோரில் 1905 திசம்பர் 31 இல் எலன் வால்டேருக்கும் என்றி கிளே தோடுசனுக்கும் மகவாகப் பிறந்தார்.  இயற்பியலிலும் கணிதத்திலும் வல்லமை பெற்ற இவர், கவுச்சர் கல்லூரியில் கணித்வியல் படிக்க முழுக் கல்விநல்கையைப் பெற்றார். இங்கு இவர் 1927 இல் இளங்கலைப் பட்டம் பெற்றார்.  இவர் தன் பட்டப்படிப்பின்போது வானியல் பயில பேராசிரியர் புளோரன்சு பி. இலெவிசு ஆர்வம் ஊட்டியுள்ளார்.  இவர் மிச்சிகன் பல்கலைக்கழகத்தில் தொடர்ந்து படித்து 1932 இல் முதுவர் பட்டமும் 1934 இல் முனைவர் பட்டமும் வானியலில் பெற்றுள்ளார்.  இவரது முனைவர் பட்ட ஆய்வுரையின் தலைப்பு " 25 ஓரியானிசு கதிர்நிரல் ஆய்வு (A Study of the Spectrum of 25 Orionis)" என்பதாகும்.

## வாழ்க்கைப்பணியும் தகைமைகளும்

இவர் வெல்லெசுலி கல்லூரியில் 1933 முதல் 1945 வரை வானியல் உதவிப் பேராசிரியராக பணிபுரிந்துள்ளார்.  இவர் 1934, 1935 ஆம் ஆண்டுக் கோடைக் காலத்தில் மரியா மிட்செல் வான்காணகத்தில் காலங்கழித்துள்ளார். அங்கு 25 ஓரியானிசு கதிர்நிரல் ஆய்வில் தொடர்ந்து மீண்டும் ஈடுபட்டுள்ளார்.  இவரது கண்டுபிடிப்புகள் பின்னர் வானியற்பியல் இதழில் வெளியிடப்பட்டுள்ளன.  இவர் 1938, 1939 ஆம் அண்டுக் கோடைக் காலத்தில் பாரிசு வான்காணகத்தில் ஆய்வு செய்யும்போது இவரது ஆர்வம் சூரியச் செயல்பாடுகளுக்குத் திரும்பியது.  இவர் 1943 முதல் 1945 வரை ம்சாசூசட் தொழில்நுட்ப நிறுவனத்தில் கதிர்வீச்சு ஆய்வகத்தில் பணிபுரியும்போது, இவர் இராடார் உருவாக்கத்தில் கணிசமான பங்களிப்புகள் செய்துள்ளார்.  இரண்டாம் உலகப் போருக்குப் பின், இவர் கவுச்சர் கல்லூரிக்குத் திரும்பிவந்து சேர்ந்தார். அங்கு இவர் 1945 முதல் 1950 வரை வானியல் பேராசிரியராக இருந்தார். இவர் தன் ஆய்வை 1947 இல் ஆய்வை மெக்மேத் கல்பர்ட் வான்காணகத்தில் தொடங்கினார். உடன் மசாசூசட் தொழில்நுட்ப நிறுவனத்தில் இருந்து விலகி, மிச்சிகனில் இணை இயக்குந்ராகவும் வானியல் பேராசிரியராகவும் சேர்ந்தார்.

இவர் 1932 இல் கவுச்சர் கல்லூரியில் இருந்து தீன் வான் மீட்டர் ஆய்வுநல்கையைப் பெற்றார். இவர் 1954 இல் வானியலுக்கானஆன்னி ஜம்ப் கெனான் விருதைப் பெற்றார்  இவர் 1974 இல் மிச்சிகன் பல்கலைக்கழகத்தில் இருந்து புலத் தனித்தகைமை ஈட்ட விருதைப் பெற்றார்.  இவர் தன் வாழ்நாள் முழுவது சூரியத் தணல்வீச்சுக் குறித்து 130 அளவுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.

## மேற்கோள்கள்

பகுப்பு:1905 பிறப்புகள்
பகுப்பு:2002 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
ஜேனட் அக்கியூழ்சு மத்தேய்

**ஜேனட் அக்கியூழ்சு மத்தேய்** (*Janet Akyüz Mattei*; ஜனவரி 2, 1943 – மார்ச்சு 22, 2004) ஒரு துருக்கி-அமெரிக்க வானியலாளர் ஆவார். இவர் 1973 முதல் 2004 வரையில் அமெரிக்க மாறும் விண்மீன்கள் நோக்கீட்டாளர் கழகத்தின் இயக்குநராக இருந்தார்.

இவர் துருக்கி, போடுரமில் பெல்லாவுக்கும் பரூக் அக்கிய்யுழ்சுக்கும் மகளாகத் துருக்கி யூதக் குடும்பத்தில் பிறந்தார்.  இவர் இழ்மீரில் அமைந்த  அமெரிக்க கல்லூரி நிறுவனத்தில் கல்வி பயின்றார். பல்கலைக்கழகப் படிப்புக்காக இவர் அமெரிக்காவுக்கு வந்து மசாசூசட்டு வால்தாமில் இருந்த பிராந்தேயிசு பல்கலைக்கழகத்தில் வியன் ஆய்வுநல்கை பெற்று முதுகலைப் படிப்பில்  சேர்ந்தார்.  பின்னர் இவருக்குத் தோரித் கோப்லீத் மசாசூசட்டு, நாந்துகெட்டில் அமைந்த மரியா மிட்செல் வான்காணகத்தில் பணியை வழங்கினார்.

இவர் 1970 முதல் 1972 வரை வர்ஜீனியாவில் உள்ள சார்லோட்டிசுவில்லியி அமைந்த இலியாண்டர் மெக்கார்மிக் வான்காணகத்தில் பணிபுரிந்தார். இவர் 1972 இல் வ்ர்ஜீனிய பல்கலைக்கழகத்தில் இருந்து வானியலில் முதுகளைப் பட்டம் பெற்றார். இவர் தன் முனைவர் பட்டத்தை வானியலில் துருக்கி, இழ்மீரில் அமைந்த ஈகே பல்கலைக்கழகத்தில் 1982 இல் பெற்றார்.

இவர் அமெரிக்க மாறும் விண்மீன் கழகத்தில் 30 ஆண்டுகள் தலையேற்றபோது உலகெங்கிலும் உள்ள பயில்நிலை வாணியலாளர்களைக் கொண்டு மாறும் விண்மீன்களைன் நோக்கீடுக்களை திரட்டினார்ரிவர் பயில்நிலை, தொழில்முறை வானியலாளர்களின் பல முதன்மையான நோக்கீட்டுத் திட்டங்களை ஒருங்கிணைத்துள்ளார். இவர் கல்வியிலும் மாணவர் அறிவியல் திட்டங்களிலும் சீரிய ஆர்வம் கொண்டிருந்தார்ரிவரதி வழிகாட்டுதலின் கீழ் கழகத்தின் தரவுத்தளம் கல்வியாளர்களுக்கு கிடைத்தது. மேலும் தொழில்முறைசாரா வானியலாளரும் அபுள் விண்வெளித் தொலைநோக்கியை அணுகும் வாய்ப்பு கிட்டியது.

மத்தேய் பல விருதுகளை வென்றுள்ளார். இவர் 1987 இல் பிரெஞ்சு வானியல் கழகத்தின் நூற்றாண்டுப் பதக்கத்தைப் பெற்றார். இவர் 1993 இல் அமெரிக்க வானியல் கழகத்தின் ஜார்ஜ் வான் பியசுபுரோயக் பரிசைப் பெற்றார்;  இவர் 1993 இல் வானியல் குழுவின் இலெசுலி பெல்டியர் விருதைப் பெற்றார். இவர் 1995 இல் பயில்நிலை வானியலாளர்களை ஒருகிணைத்தமைக்காக இத்தாலிய வானியல் ஒன்றியத்தின் முதல் ஜியோவன்னி பாட்டிசுட்டா இலச்சினி விருதைப் பெற்றார்;  இவர் 1995 இல் அரசு வானியல் கழகத்தின் ஜேக்சன் குவில்டு பதக்கத்தையும் பெற்றுள்ளார். சிறுகோள் 11695 மத்தேய் இவரது நினைவாகப் பெயரிடப்பட்டது.

இவர் 2004 மார்ச்சில் போசுட்டனில் குருதி வெண்புற்றால் இறந்தார்.

## மேற்கோள்கள்

*

## வெளி இணைப்புகள்

* AAVSO website biography of Mattei
* Williams, Thomas R.; Willson, Lee Anne, Obituary: Janet Akyüz Mattei, 1943–2004, The Smithsonian/NASA Astrophysics Data System.

பகுப்பு:1943 பிறப்புகள்
பகுப்பு:துருக்கிப் பெண் அறிவியலாளர்கள்
பகுப்பு:துருக்கி வானியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:2004 இறப்புகள்
ஈத்தர் ஏ. நட்சன்

thumb
**ஈத்தர் ஏ. நட்சன்** *(Heather A. Knutson)* ஓர் அமெரிக்க வானியற்பியலாளர் ஆவார். இவர் கலிபோர்னியா தொழில்நுட்ப நிறுவனத்தில் உதவிப் பேராசிரியராக புவியியல், கோள் அறிவியல் பிரிவில் உள்ளார். இவர் புறக்கோள்களின் உருவாக்கம், இயைபுக் கூறுகளில் ஆய்வு மேற்கொள்கிறார். இவர் தனது புறக்கோள் வளிமண்டலங்களின் ஆய்வுக்காக அமெரிக்க வானியல் கழகத்தின் வானியலுக்கான நியூட்டன் இலேசி பியர்சு பரிசை வென்றுள்ளார்.

*மக்கள் அறிவியல்*  இவரை “ வளிமண்டலக் கள வெப்பநிலை, வானிலை, இயைபுக் கூறுகளைக் கண்டறியும் முதல் புறக்கோள் வானிலையியலாளர்” எனக் கூறுகிறது.

## கல்வியியல் வாழ்க்கை

இவர் ஜான் ஆப்கின்சு பல்கலைக்கழகத்தில் இயற்பியல் இளவல் பட்டம் படிக்கும்போது, பகுதி நேரமாக விண்வெளித் தொலைநோக்கி அறிவியல் நிறுவனத்தில் அகப்பயிற்சியாளராக இருந்துள்ளார்.  இவர் 2004 இல் இயற்பியலில் இளம் அறிவியல் பட்டத்தைத் துறை, பல்கலைக்கழகத் தகைமையோடு பெற்றுள்ளார்.

இவர் தன் ஆய்வுரையை 2009 இல் முனைவர் பட்டம் பெற வழங்கியுள்ளார். ஆர்வார்டு பல்கலைக்கழகத்தில் 2009 இல் வானியலில் முனைவர் பட்டத்தை ஈட்டினார். இவரது மிக அண்மைக் கண்டுபிடிப்பு தோராயமாக அரைப்பகுதி வளிமப் பெருங்கோள்கள் தம்மில் இருந்து தொலைவில் வட்டணையில் சுற்றும் துணைக்கோள்களைப் பெற்றுள்ளன என்பதாகும், இந்த முடிவு, வெப்பமிகும் புற வியாழன்களின் உருவாக்கத்தின்போது ஏற்பட்ட கோள்நகர்வை உறுதிபடுத்துகிறது.

## விருதுகள்

* தேசிய அறிவியல் அறக்கட்டளையின் வாழ்க்கைப்பணி (புல வல்லுனர் தொடக்கநிலை வாழ்க்கைப்பணி வளர்ச்சி) விருது, 2016
* அமெரிக்க வானியல் கழகத்தின் வானியலுக்கான நியூட்டன் இலாசி பியர்சு பரிசு, 2015
* இயற்பியலுக்கான ஆல்பிரெடு பி. சுலோவான் ஆய்வு உறுப்பினர், 2015
*  அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருது, 2013
*  வானியற்பியலுக்கான ஆர்வார்டு சுமித்சோனிய மைய பார்ட் ஜே. போக் பரிசு, 2012
* ஆர்வார்டு பல்கலைக்கழக முனைவான பட்ட ஆய்வுநல்கை, 2009
* ஆர்வார்டு தகைமை ஆய்வு நல்கை, 2008
* தேசிய அறிவியல் அறக்கட்டளை மட்டமேற்படிப்பு ஆய்வு நல்கை, 2004

## மேற்கோள்கள்


## வெளி இணைப்புகள்
*Official website 

பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:வாழும் மக்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
இடாய்ச்சு அருங்காட்சியகம்

**இடாய்ச்சு அருங்காட்சியகம்** அல்லது **செர்மன் அருங்காட்சியகம்** செர்மன் நாட்டின் மியூனிக் நகரில் உள்ள ஒரு அறிவியல் தொழில்நுட்ப அருங்காட்சியகம்.  இதுவே உலகின் மிகப்பெரிய அறியவல் நுட்பக் காட்சியகமாகும். இங்கு 50 துறைகளில் 28, 000 பொருட்கள் காட்சிப் படுத்தப்பட்டுள்ளன. ஆண்டுதோறும் 15 இலட்சம் பேர் இந்த அருங்காட்சியகத்தைப் பார்வையிடுகின்றனர். இது 1903-ஆம் சூன்த் திங்கள் 28-ஆம் நாள் செருமானியப் பொறியாளர் கழகத்தால் தொடங்கப்பட்டது. மியூனிக் நகரின் மிகப்பெரிய அருங்காட்சியகம் இதுவே.

## மேற்கோள்கள்

பகுப்பு:செருமனி அருங்காட்சியகங்கள்
எண்ணெய்க் கசிவு

[thumb|எண்ணெய்க் கசிவிற்குப் பின் கெல்ப்பு என்னும் [அல்கா வகையைச் சேர்ந்த ஒரு கடல் உயிரி]]
**எண்ணெய்க் கசிவு** என்பது நீர்ம நிலையில் உள்ள பெட்ரோலியப் பொருட்கள் சுற்றுப்பறத்தில் மாந்த செயல்பாட்டினால் கசிந்து வெளியாவதைக் குறிக்கும். இது சூழலை மாசுறுத்தும் காரணிகளில் ஒன்று. பொதுவாக இது கடலில் ஏற்படும் எண்ணெய்க் கசிவினையே குறித்தாலும் இது நிலத்திலும் ஏற்படலாம். எண்ணெய் ஏற்றி வரும் கப்பல்களில் இருந்து கடலிலோ அல்லது கரையை ஒட்டிய பகுதிகளிலோ பொதுவாக எண்ணெய்க் கசிவு ஏற்படுகிறது.

## சூழலியல் தாக்கம்
கடலில் ஏற்படும் கசிவினாலும் அதனைச் சரிசெய்யும் நடவடிக்கைகளாலும் நீர்வாழ் உயிரினங்கள் பாதிக்கப் படுகின்றன. மோப்பத்தை வைத்து தனது தாயையோ சேயையோ கண்டறியும் உயிரினங்கள் எண்ணெயின் கடும் நெடியினால் பாதிக்கப்பட்டு குட்டிகள் தனித்து விடப்படுதலால் அழிவாபத்தை எதிர்கொள்கின்றன. உரோமங்களை உடைய கடற்பாலூட்டிகள் மீது எண்ணெய் படிவதால் இவற்றின் உடல் தட்பவெப்ப நிலை சீர்குலைகிறது. கடற் பகுதிகளில் வாழும் பறவைகளின் பறக்கும் திறனை இவை பாதிப்பதால் பறவைகள் உணவு தேட முடியாமலோ அல்லுது கொன்றுண்ணிகளிடம் சிக்கியோ அழிகின்றன. மேலும், எண்ணெய்க் கசிவு காற்றையும் மாசுபடுத்தக்கூடும்.

## மேற்கோள்கள்


பகுப்பு:மாசடைதல்
பெலிபார்மியா

**பெலிபார்மியா** (ஆங்கிலம்; *Feliformia* பூனை உருவமுள்ளது என்னும் பொருள்தருவது) என்னும் துணைவரிசை ஊனுண்ணி வரிசையில் உள்ள பூனையை ஒத்த தோற்றம் கொண்ட பூனை, கழுதைப் புலி, சிவெட்டு முதலியவற்றை உள்ளடக்கியது. இது மற்றொரு துணைவரிசையான கேனிபார்மியாவில் (*Caniformia*) இருந்து மாறுபட்டது.

## பண்புகள்
thumb|left| இரு அறையுள்ள எலும்பு உறையைக் காட்டும் மண்டையோட்டின் படம்
நடுக் காதையும் உள் காதையும் சூழ்ந்திருக்கும் எலும்பு உறையின் அமைப்பே இன்று வாழ்ந்து வரும் அனைத்து பெலிபார்மியா விலங்குகளுக்கும் உள்ள பொதுவான பண்பாகும். இதுவே கேனிபார்மியா வகை விலங்குகளில் இவற்றை வேறுபடுத்தி அறிய உதவும் முக்கியமான பண்பு. பெலிபார்மியாக்களுக்கு நடு, உள் காதுகளைச் சூழ்ந்திருக்கும் எலும்பு உறை இரு எலும்புகளாலும் கேனிபார்மியாக்களுக்கு ஒரு எலும்பாலும் அமைந்திருக்கும்.
இவற்றின் முகமானது (கண்ணுக்கும் மூக்குக்கும் இடைப்பட்ட பகுதி) கேனிபார்மியா எனப்படும் பேரினத்தில் உள்ள நாய் முதலான விலங்குகளை விடக் குறைவான நீளத்தில் இருக்கும் - பற்கள் குறைவாக இருக்கும். இவை பொதுவாக மறைந்திருந்து இரையைத் தாக்கும் விலங்குகள்.

### [[தொகுதிப் பிறப்பு|தொகுதிப் பிறப்பியல் கிளைப்படம்]]

## மேற்கோள்கள்


பகுப்பு:பாலூட்டிக் குடும்பங்கள்
க. வெள்ளாகுளம் ஊராட்சி

**க. வெள்ளாகுளம் ஊராட்சி** (*K. vellakulam Gram Panchayat*), தமிழ்நாட்டின் மதுரை மாவட்டத்தில் உள்ள கள்ளிகுடி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, திருமங்கலம்சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5154 ஆகும். இவர்களில் பெண்கள் 2612 பேரும் ஆண்கள் 2542 பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

# கள்ளிக்குடிசத்திரம்
# மேலப்பட்டி
# சோளம்பட்டி
# க.வெள்ளாகுளம்

## கல்வி

### தொடக்கப் பள்ளிகள்

* ஊராட்சி ஒன்றிய தொடக்கப் பள்ளி, க.வெள்ளாகுளம்
* எம்.ஈ.எல்.ஐ.எம் தொடக்கப் பள்ளி, க.வெள்ளாகுளம்
* VT மணிகண்டன் நர்சரி & ப்ரைமரி பள்ளி, VT மணி நகர், க.வெள்ளாகுளம்

### உயர் நிலைப்பள்ளிகள்

* அரசு மேல்நிலை பள்ளி, க.வெள்ளாகுளம்

### கல்லூரிகள்

* K.காமராஐர் பொறியியல் மற்றும் தொழில்நுட்பக் கல்லூரி 

## சான்றுகள்
**கோவில்கள்:**

காளியம்மன் கோவில்

முத்தாலம்மன் கோவில் 

வினாயகர் கோவில் 

வரதராஜ பெருமாள் கோவில் (பழைய திருக்கோவிலாகும்)

பாலமுருகன் திருக்கோவில் (இக்கோவில் சிறு குன்றின் மீது அமைந்துள்ள பழமையான கோவில், கோவிலின் கீழ் குகை ஒன்று காணப்படுகிறது. அதில் ஶ்ரீஅனுமன் பிரதிஸ்டை செயப்பட்டுள்ளது, அதில் பலங்கால சமணர் படுக்கைகள் கண்டறியப்பட்டுள்ளன)

பகுப்பு:மதுரை மாவட்ட ஊராட்சிகள்
ஜேக்குவிலைன் எவிட்

**ஜேக்குவிலைன் எவிட்** *(Jacqueline Hewitt)* (பிறப்பு: செப்டம்பர் 4, 1958) ஓர் அமெரிக்க வானியற்பியலாளர் ஆவார்.  இவர் தான் அய்ன்சுட்டீன் வலயங்களை முதன்முதலில் கண்டுபிடித்தார்.

## இளமையும் கல்வியும்

எவிட் 1958 செப்டம்பர் 4 இல் வாழ்சிங்டன் டி.சி யில் பிறந்தார். இவரது தந்தையார் வாரன் ஈ, எவிட் ஓய்வுபெற்ற  மாநிலச் சட்ட்த்துறையின் பன்னாட்டுச் சட்ட வல்லுனர் ஆவார். இவரின் தாயார் கெர்ட்ரூட் (கிரேடெல்)) எவிட் ஆவார்.  இவர் பிரின் மாவெர் கல்லௌஉரியில் பயின்று 1980 இல் தகைமையுடன் பொருளியலில் இளவல் பட்டம் பெற்றார்.  பீன்னர் இவர் ஏவர்போர்டு கல்லூரியில் வானியல் வ்குப்பொன்றுக்குச் சென்றுள்ளார். இவ்வகுப்பு இவருக்கு அறிவியலில் ஆர்வங்கொள்ள செய்துள்ளது.  இவர் பட்டமேற் படிப்பை மசாசூசட் தொழில்நுட்ப நிறுவனத்தில் பயின்றார். அப்போது இவர் ஈர்ப்பு வில்லைகளை மீப்பெரு அணி கதிரியல் தொலைநோக்கி வழியாக ஆய்வு மேற்கொண்டுள்ளார். ஈர்ப்பலைகள் பேரளவு கதிரியல் அலைகளை வெளியிடுவதால் கதிரியல் தொலைநோக்கியை ஆய்வில் பயன்படுத்த விரும்பியுள்ளார். இந்த ஆய்வுக்கு இவ்வகத் தொலைநோக்கி ஒளியியல் தொலைநோக்கியை விட சால சிறந்ததாகும். இவர் தன் முனைவர் பட்ட்த்தை 1986 இல் இயற்பியலில் பெற்றார்.  இவர் முனைவர் பட்டத்தை 1988 இல் பெற்றதாக சில தகவல் வாயில்கள் தவறாகத் தெரிவிக்கின்றன.

## வாழ்க்கைப்பணி

இவர் 1986 முதல் 1988 வரையில் மசாசூசட் தொழில்நுட்ப நிறுவனத்தில் மிகுநீள அடிக்கோட்டு குறுக்கீட்டளவி அணியின் பகுதியாக முதுமுனைவர் ஆய்வுநல்கை வழங்கப்பட்டார்.  இவர் தனது பட்டமேற்படிப்பு ஆய்வின் தரவுகளைப் பகுப்பாய்வு செய்யும்போது தன் கணினித் திரையில் ஒரு வலயத்தைக் கண்டார்.  இது இலியோ விண்மீன்குழுவில் அமைந்திருந்தது. இதுவே முதன்முதலாக்க் கண்டறிந்த அய்ன்சுட்டீன் வலயம் ஆகும். இந்த ஆய்வுக்குப் பிறகு பல அய்ன்சுட்டீன் வலயங்கள் கண்டறியப்பட்டன. இவை முன்பு வானியலாளர்கள் கருதியதை விட புடவியில் மிகப் பரவலாக அமைதல் அறியப்பட்டது.  இவை புடவியின் அளவையும் இறுதி கதியையும் அறிய உதவுவதால், அய்ன்சுட்டின் வலயங்கள் மிக முதன்மை வாய்ந்தனவாகும். இவர் 1988 இல் பிரின்சுடன் பல்கலைக்கழகத்தின் வானியற்பியல் துறையில் அறிவியல் ஆராய்ச்சியாளராகப் பணிபுரிந்தார்.  அங்கு ஒராண்டு ஆய்வுக்குப் பின்னர் உதவி இயற்பியல் பேராசிரியராக மசாசூசட் தொழில்நுட்ப நிறுவனத்துக்குத் திரும்பி வந்து பணியாற்றி 1989 இல் இருந்து முழுநேரப் பேராசிரியராக இருந்துவருகிறார். இவர் அங்கு மின்னணுவியல் துறை கதிர்வானியல் குழு ஆய்வகத்தின் முதன்மை ஆய்வாளராகவும் உள்ளார். இவர் 2002 இல் இருந்து மசாசூசட் தொழில்நுட்ப நிறுவனத்தின் காவ்லி வானியற்பியல், விண்வெளி ஆராய்ச்சிக் கழகத்தின் இயக்குந்ராகவும் உள்ளார்.

## தகைமைகள்

இவர் 1990 இல் டேவிட், உலூசைல் பேக்கார்டு அறக்கட்டளையின் ஆய்வுநல்கையைப் பெற்றார்.  இவரது ஈர்ப்பு வில்லைகளின் பணிக்காக மசாசூசட் சார்ந்த இவரது ஒருசாலை பணியாளர்கள் இவருக்கு 1995-1996 ஆண்டிற்கான  அரோல்டு யூகின் எட்கெர்டன் விருது பெற பெயரளித்தனர்.  இவர் 1995 இல் கதிர்வானியல் பணிக்காக மரியா கோயபர்ட் மேயர் விருதைப் பெற்றார்.

## சொந்த வாழ்க்கை
இவருக்கு இரண்டு குழந்தைகள் உண்டு: இவர்களில் கீத் எவிட் இரெட்வைன் 1988 இலும் ஜொனாதன் எவிட் இரெட்வைன் 1993 இலும் பிறந்தனர்.

## மேற்கோள்கள்

பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
கோர்தோபா, அர்கெந்தீனா

thumb|upright|1573இல் கோர்தோபாவை நிறுவிய ஒரோனிமோ லூயி டெ கபேராவின் நினைவுச்சின்னம்.

**கோர்தோபா** (*Córdoba*, ) அர்கெந்தீனாவின் புவியியல் மையத்தில் அமைந்துள்ள நகரமாகும்.  சியேராசு சிகாசு மலையடிவாரத்தில் சுக்குய்யா ஆற்றங்கரையில் புவெனஸ் ஐரிஸ் நகரிலிருந்து வடமேற்கில் 700 கி.மீ. (435 மைல்) தொலைவில் அமைந்துள்ளது.  இது கோர்தோபா மாகாணத்தின் தலைநகரமாகவும் அர்கெந்தீனாவின் இரண்டாவது பெரிய நகரமாகவும் விளங்குகின்றது. 2000ஆம் ஆண்டு கணக்கெடுப்பின்படி இதன் மக்கள்தொகை  ஏறத்தாழ  1,330,023 ஆகும்.

இதனை 1573ஆம் ஆண்டு சூலை 6ஆம் நாள்  ஒரோனிமோ லூயி டெ கபேரா நிறுவினார்; அவர் எசுப்பானியாவிலுள்ள கோர்தோபாவை ஒட்டி இதற்கு அதே பெயரை இட்டார். அர்கெந்தீனா என இன்று அறியப்படும் பகுதியில் (அக்காலகட்டத்தில் இப்பகுதி *சான்டியேகோ டெல் எஸ்டெரோ* என அழைக்கப்பட்டது) அமைந்த முதல் எசுப்பானிய குடியேற்றத் தலைநகரங்களில் ஒன்றாக இது இருந்தது. இங்குள்ள கோர்தோபா தேசிய பல்கலைக்கழகமே நாட்டின் மிகப் பழமையான பல்கலைக்கழகமாகும்; எசுப்பானிய அமெரிக்காவின் ஏழாவதாக நிறுவப்பட்ட பல்கலைக்கழகமுமாகும். இதனை  இயேசு சபையினர் 1613இல் நிறுவினர். இப்பல்கலைகழக இருப்பால் கோர்தோபா *லா டாக்டா* (அண்மித்த தமிழாக்கம், "அறிவார்ந்த ஒன்று") என அழைக்கப்பட்டது.

கோர்தோபாவில் பல எசுப்பானிய குடியேற்ற ஆட்சிக்கால வரலாற்றுச் சின்னங்கள் உள்ளன. குறிப்பாக  கத்தோலிக்க திருச்சபை கட்டிடங்களைக் காணலாம். இதில் குறிப்பிடத்தக்க ஒன்றாக இயேசு சபை வளாகம் (எசுப்பானியம்: *மன்சானா எசூட்டிகா*), 2000 இல் யுனெஸ்கோ உலகப் பாரம்பரியக் களமாக அறிவிக்கப்பட்டது. இந்த வளாகத்திலுள்ள கட்டிடங்கள் 17ஆம் நூற்றாண்டில் கட்டப்பட்டவை. இவற்றில் மொன்செராட் தேசியக் கல்லூரி, குடியேற்ற பல்கலைக்கழக வளாகம் ஆகியவையும் அடங்கும்.  இந்த பல்கலைக்கழக வளாகம் தற்போது கோர்தோபா தேசிய பல்கலைக்கழகத்தின் வரலாற்று அருங்காட்சியகமாக உள்ளது.  கோர்தோபா பல்கலைக்கழகம் 20ஆம் நூற்றாண்டு துவக்கத்திலிருந்து நாட்டின் இரண்டாவது பெரிய பல்கலைக்கழகமாக  (முதலாவது புவெனஸ் ஐரிஸ் பல்கலைக்கழகம்) விளங்குகின்றது.
## மேற்கோள்கள்

## வெளி இணைப்புகள்

* 

பகுப்பு:அர்ஜென்டினா
மிலே எடினாக்

**மைக்கேல் யோன் "மிலே" எடினாக்** (*Michael John "Mile" Jedinak* பிறப்பு: 3 ஆகத்து 1984) ஆத்திரேலிய காற்பந்தாட்ட வீரர் ஆவார். இவர் ஆத்திரேலியத் தேசிய அணியின் தலைவராகவும், இங்கிலாந்தின் ஆஸ்டன் வில்லா அணியில் நடுக்கள ஆட்ட வீரராகவும் விளையாடுகிறார்.

இவர் ஆத்திரேலியத் தேசிய அணிக்காக 60 இற்கும் மேற்பட்ட போட்டிகளில் விளையாடியுள்ளார். 2014 முதல் அவ்வணியின் தலைவராக விளையாடி வருகிறார். 2010, 2014, 2018 உலகக்கோப்பை காற்பந்து போட்டிகளில் விளையாடியுள்ளார். இரண்டு தடவைகள் ஆசியக் கோப்பை போட்டிகளிலும் விளையாடியுள்ளார். 2015 ஆசியக் கோப்பைப் போட்டி ஆத்திரேலியாவில் நடந்த போது, இவர் தலைமையில் விளையாடி ஆத்திரேலிய அணி கோப்பையை வென்றது.

எடினாக் சிட்னி நகரில் பிறந்து வளர்ந்தவர். நத்தாலி என்பவரைத் திருமணம் புரிந்தார். இவர்களுக்கு மூன்று பிள்ளைகள் உள்ளனர்.

## பன்னாட்டு விளையாட்டு விபரம்

## மேற்கோள்கள்

## வெளி இணைப்புகள்

*Gençlerbirliği profile
*Central Coast Mariners profile
*FFA – Socceroo profile
*Oz Football profile
*Profile at TFF.org
*Crystal Palace profile
*

பகுப்பு:1984 பிறப்புகள்
பகுப்பு:ஆத்திரேலியக் காற்பந்தாட்ட வீரர்கள்
பகுப்பு:வாழும் மக்கள்
பகுப்பு:2018 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்